འགྲོ་བ་མིའི་ཐོབ་ཐང་ཚོགས་སྡེ་ཁག་གིས་བསྒྲགས་གཏམ་ནང་འཁོད་པ་ལྟར་ན།ཧཱང་ཅི་ལ་ད་ལྟ་མཁལ་མའི་རྒྱུན་གཅོང་གི་ན་ཚ་དང་།སྙིང་གི་ན་ཚ།དེ་བཞིན་ཀླད་པ་དང་འབྲེལ་བའི་ན་ཚ་བཅས་ཕོག་ཡོད་འདུག་པ་དང་།ད་ལྟ་རང་ལོ་༨༥ལ་སོན་པའི་ཁོང་གི་མ་རྒན་ཕུ་ཝེན་ཅིང་གིས་ཧཱང་ཅི་ཡི་ད་ལྟའི་གནས་སྟངས་ནི་ཧ་ཅང་ཛ་དྲག་རེད་ཅེས་བརྗོད་ཡོད་འདུག་པ་དང་།མོ་རང་གི་བུའི་ཆེད་དུ་ཞུ་གཏུགས་བྱ་ཕྱིར་ཟླ་སྔོན་མའི་ནང་རྒྱ་ནག་པེ་ཅིང་ལ་བསྐྱོད་ཡོད་འདུགམོས་ངའི་བུ་བཙོན་ཁང་དུ་ཤི་འཇུག་འདོད་མེད།ངའི་རེ་བར་ཁོང་ལ་སྨན་བཅོས་བྱ་ཆེད་དབང་འཛིན་པ་ཚོས་གློད་གྲོལ་བྱ་རྒྱུའི་རེ་བ་རྒྱག་གི་ཡོད་ཅེས་བརྗོད་ཡོད་འདུག་པ་མ་ཟད།སྙན་ཞུ་རིམ་པར་ཕུལ་མཐར་སྨན་བཅོས་ཁག་ཐེག་གི་ཐོག་ནས་ཁོང་གློད་གྲོལ་བཏང་རྒྱུར་ངོས་ལེན་བྱས་མ་བྱུང་སྐོར་ཡང་བརྗོད་ཡོད་འདུག